
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2497 

19 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εναρμόνιση της ελληνικής νομοθεσίας προς τις δια¬ 
τάξεις της Οδηγίας 2014/88/ΕΕ της Ε. Επιτροπής 
της 9ης Ιουλίου 2014 για την τροποποίηση της 
οδηγίας 2004/49/ΕΚ του Ευρωπαϊκού Κοινοβου¬ 
λίου και του Συμβουλίου όσον αφορά τους κοι¬ 
νούς δείκτες ασφάλειας και τις κοινές μεθόδους 
υπολογισμού του κόστους ατυχήματος. 1 

Καθορισμός υπέρβασης του ανώτατου ορίου επι¬ 
τρεπόμενων ημερών κίνησης εκτός έδρας του 
μοναδικού υπαλλήλου του κλάδου ΔΕ Οδηγών 
που υπηρετεί στην ΠΕ Γρεβενών, διότι καλύπτει 
πάγιες και διαρκείς ανάγκες του Γ ραφείου Αντι- 
περιφερειάρχη (συμμετοχή του Αντιπεριφερειάρ- 
χη σε περιφερειακά συμβούλια, επιτροπές, συνα¬ 
ντήσεις και εκδηλώσεις εθνικού, πολιτιστικού και 
κοινωνικού χαρακτήρα) και διαρκείς υπηρεσιακές 
ανάγκες των Διευθύνσεων και Ανεξάρτητων Τμη¬ 


μάτων της Π.Ε. Γ ρεβενών. 2 

ΑΠΟΦΑΣΕΙ Σ 

Αριθμ. ΑΣ4.1/60964/3095 (1) 


Εναρμόνιση της ελληνικής νομοθεσίας προς τις διατά¬ 
ξεις της Οδηγίας 2014/88/ΕΕ της Ε. Επιτροπής της 
9ης Ιουλίου 2014 για την τροποποίηση της οδηγίας 
2004/49/ΕΚ του Ευρωπαϊκού Κοινοβουλίου και του 
Συμβουλίου όσον αφορά τους κοινούς δείκτες ασφά¬ 
λειας και τις κοινές μεθόδους υπολογισμού του κό¬ 
στους ατυχήματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του άρθρου 36 του Ν. 3891/2010 (ΦΕΚ Α' 188) «Ανα¬ 
διάρθρωση, εξυγίανση και ανάπτυξη του ομίλου ΟΣΕ 
και της ΤΡΑΙΝΟΣΕ και άλλες διατάξεις για το σιδηρο¬ 
δρομικό τομέα», 

β) των παραγράφων 1, 2 και 3 του άρθρου 1 του 
Ν. 1338/1983 «Εφαρμογή του Κοινοτικού Δικαίου» (ΦΕΚ Α' 34), 


όπως τροποποιήθηκε με την παρ. 1 του άρθρου 6 του Ν. 
1440/1984 (ΦΕΚ Α' 70) και του άρθρου 3 του Ν. 1338/1983, 
όπως αυτό αντικαταστάθηκε από το άρθρο 65 του 
Ν. 1892/1990 (ΦΕΚ Α' 101), 

γ) του άρθρου δευτέρου του Ν. 3671/2008 «Κύρωση της 
Συνθήκης της Λισσαβώνας που τροποποιεί τη Συνθήκη 
για την Ευρωπαϊκή Ένωση, τη Συνθήκη περί ιδρύσεως 
της Ευρωπαϊκής Κοινότητας και ορισμένες συναφείς 
πράξεις» (ΦΕΚ Α' 129), 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για τη Κυβέρνηση και τα κυβερνητικά 
όργανα» (ΦΕΚ Α' 98), 

2. Το Π.δ. 109/2014 (ΦΕΚ Α' 176) «Οργανισμός του 
Υπουργείου Υποδομών, Μεταφορών και Δικτύων». 

3. Το άρθρο 3 του Π.δ. 70/2015 (ΦΕΚ Α' 114) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γ ενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού.» 

4. Το Π.δ. 73/2015 (ΦΕΚ Α' 116) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

5. Την υπ’ αριθμ. οικ.26398/28.4.2015 απόφαση διορι¬ 
σμού στη θέση της Γ.Γ. του πρώην Υπουργείου ΥΠΟΜΕΔΙ 
της Θεοπίστης Πέρκα (ΦΕΚ ΥΟΔΔ/315). 

6. Το Προεδρικό διάταγμα 160/2007 (ΦΕΚ Α' 201) 
«Εναρμόνιση της ελληνικής νομοθεσίας με την οδη¬ 
γία 2004/49/ΕΚ του Ευρωπαϊκού Κοινοβουλίου και του 
Συμβουλίου, της 29ης Απριλίου 2004, για την ασφάλεια 
των κοινοτικών σιδηροδρόμων, η οποία τροποποιεί την 
οδηγία 95/18/ΕΚ του Συμβουλίου σχετικά με τις άδειες 
σε σιδηροδρομικές επιχειρήσεις και την οδηγία 2001/14/ 
ΕΚ σχετικά με την κατανομή της χωρητικότητας των 

σιδηροδρομικών υποδομών και τις χρεώσεις για τη χρή¬ 
ση σιδηροδρομικής υποδομής καθώς και με την πιστο¬ 
ποίηση ασφάλειας (Ε ΕΕ 164 της 30.4.2004 και Ε ΕΕ 220 
της 21.6.2004) και τροποποίηση του Π.δ/τος 41/2005», 
όπως ισχύει. 

7. Την Οδηγία 2014/88/ΕΕ της Επιτροπής της 9ης Ιου¬ 
λίου 2014 για την τροποποίηση της οδηγίας 2004/49/ 
ΕΚ του Ευρωπαϊκού Κοινοβουλίου και του Συμβουλίου 
όσον αφορά τους κοινούς δείκτες ασφάλειας και τις 
κοινές μεθόδους υπολογισμού του κόστους ατυχήματος. 

8. Την ανάγκη συμμόρφωσης της Ελληνικής νομοθε¬ 
σίας προς τις διατάξεις της οδηγίας 2014/88/ΕΕ. 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

(Άρθρο 1 της οδηγίας 2014/88/ΕΕ) 

Το Παράρτημα I του άρθρου 29 του Π.δ. 160/2007 
(Α'201) αντικαθίσταται από το κείμενο του Παραρτή¬ 
ματος I της παρούσας απόφασης, ως εξής: 

«ΠΑΡΑΡΤΗΜΑ I 
ΚΟΙΝΟΙ ΔΕΙΚΤΕΣ ΑΣΦΑΛΕΙΑΣ 

Η αρχή για την ασφάλεια, που ορίζεται στο άρθρο 
3 στοιχείο β), αναφέρει ετησίως τους Κοινούς Δείκτες 
Ασφάλειας (ΚΔΑ). 

Όταν αναφέρονται δείκτες, οι οποίοι αφορούν δρα¬ 
στηριότητες που εμπίπτουν στο άρθρο 2 παράγραφος 
2 στοιχεία α) και β), υπολογίζονται χωριστά. 

Εάν αποκαλυφθούν νέα γεγονότα ή σφάλματα μετά 
την υποβολή της έκθεσης, οι δείκτες για ένα συγκεκρι¬ 
μένο έτος τροποποιούνται ή διορθώνονται από την αρχή 
ασφάλειας με την πρώτη ευκαιρία και, το αργότερο, 
στην επόμενη ετήσια έκθεση. 

Οι κοινοί ορισμοί των ΚΔΑ και οι μέθοδοι υπολογισμού 
των οικονομικών συνεπειών των ατυχημάτων καθορίζο¬ 
νται στο Προσάρτημα. 

1. Δείκτες σχετικοί με ατυχήματα 

1.1. Συνολικός και σχετικός (σε συρμοχιλιόμετρα) αριθ¬ 
μός σημαντικών ατυχημάτων και κατανομή τους ανά 
είδος ατυχήματος βάσει των παρακάτω κατηγοριών: 

- σύγκρουση αμαξοστοιχίας με σιδηροδρομικό όχημα, 

- σύγκρουση αμαξοστοιχίας με εμπόδιο εντός της 
περιμέτρου ελεύθερης διατομής, 

- εκτροχιασμός αμαξοστοιχίας, 

- ατύχημα σε ισόπεδη διάβαση, καθώς και ατύχημα 
με πεζούς σε ισόπεδη διάβαση, και νέα κατανομή για 
τους πέντε τύπους ισόπεδων διαβάσεων που ορίζονται 
στο σημείο 6.2, 

- ατύχημα που προκαλείται σε άτομα από κινούμε¬ 
νο τροχαίο υλικό, με εξαίρεση τις αυτοκτονίες και τις 
απόπειρες αυτοκτονίας, 

- πυρκαγιά σε τροχαίο υλικό, 

- άλλα. 

Κάθε σημαντικό ατύχημα αναφέρεται με τον τύπο του 
πρωτογενούς ατυχήματος, ακόμη και όταν οι συνέπειες 
του δευτερογενούς ατυχήματος είναι σοβαρότερες (π.χ. 
πυρκαγιά λόγω εκτροχιασμού). 

1.2. Συνολικός και σχετικός (σε συρμοχιλιόμετρα) 
αριθμός σοβαρά τραυματισμένων και νεκρών ανά είδος 
ατυχήματος, με κατανομή τους βάσει των παρακάτω 
κατηγοριών: 


- επιβάτης (και ως προς το σύνολο επιβατοχιλιομέ- 
τρων και επιβατοσυρμοχιλιομέτρων), 

- υπάλληλος ή εργολήπτης, 

- χρήστης ισόπεδων διαβάσεων, 

- άτομο μη εξουσιοδοτημένο να βρίσκεται σε σιδη¬ 
ροδρομικούς χώρους, 

- άλλο πρόσωπο που βρίσκεται σε αποβάθρα, 

- άλλο πρόσωπο που δεν βρίσκεται σε αποβάθρα. 

2. Δείκτες σχετικοί με επικίνδυνα εμπορεύματα 

Συνολικός και σχετικός (σε συρμοχιλιόμετρα) αριθμός 

ατυχημάτων που σχετίζονται με τη σιδηροδρομική με¬ 
ταφορά επικίνδυνων εμπορευμάτων, με κατανομή τους 
βάσει των παρακάτω κατηγοριών: 

- ατύχημα στο οποίο ενέχεται τουλάχιστον ένα σιδη¬ 
ροδρομικό όχημα που μεταφέρει επικίνδυνα εμπορεύ¬ 
ματα, όπως ορίζεται στο Προσάρτημα, 

- αριθμός τέτοιων ατυχημάτων, κατά τα οποία ελευ¬ 
θερώνονται επικίνδυνα εμπορεύματα. 

3. Δείκτες σχετικοί με αυτοκτονίες 

Συνολικός και σχετικός (σε συρμοχιλιόμετρα) αριθμός 
αυτοκτονιών και αποπειρών αυτοκτονίας. 

4. Δείκτες σχετικοί με πρόδρομους παράγοντες ατυ¬ 
χημάτων 

Συνολικός και σχετικός (σε συρμοχιλιόμετρα) αριθ¬ 
μός πρόδρομων παραγόντων ατυχημάτων και κατανομή 
τους ανά είδος πρόδρομου παράγοντα ατυχήματος, 
ως εξής: 

- σπασμένη σιδηροτροχιά, 

- παραμορφωμένη τροχιά και απευθυγράμμιση τρο¬ 
χιάς, 

- αστοχία σηματοδότησης λόγω λανθασμένης ένδει¬ 
ξης. 

- παραβίαση σηματοδότη κατά τη διέλευση από επι¬ 
κίνδυνο σημείο, 

- παραβίαση σηματοδότη χωρίς διέλευση από επι¬ 
κίνδυνο σημείο, 

- τροχός χρησιμοποιούμενου τροχαίου υλικού, ο οποί¬ 
ος έχει υποστεί ρήξη, 

- άξονας χρησιμοποιούμενου τροχαίου υλικού, ο οποί¬ 
ος έχει υποστεί ρήξη. 

Αναφέρονται όλοι οι πρόδρομοι παράγοντες, είτε οδή¬ 
γησαν σε ατυχήματα είτε όχι. (Ενας πρόδρομος παρά¬ 
γοντας που οδήγησε σε σημαντικό ατύχημα αναφέρεται 
επίσης στους δείκτες για τους πρόδρομους παράγο¬ 
ντες 1 ένας πρόδρομος παράγοντας που δεν οδήγησε σε 
σημαντικό ατύχημα αναφέρεται επίσης στους δείκτες 
για τους πρόδρομους παράγοντες). 

5. Δείκτες για τον υπολογισμό των οικονομικών επι¬ 
πτώσεων των ατυχημάτων 

Συνολικό κόστος σε ευρώ και σχετικό κόστος (σε 
συρμοχιλιόμετρα): 

- αριθμός θανάτων και σοβαρών τραυματισμών επί 
την Τιμή Πρόληψης Απώλειας (ΤΠΑ) [Ν/αΙυα οί ΡΓθνθπΙίπ9 
ά ΟαευαΙίγ (\/Ρ0)], 

- κόστος της ζημίας στο περιβάλλον, 

- κόστος υλικών ζημιών στο τροχαίο υλικό ή στην 
υποδομή, 

- κόστος των καθυστερήσεων συνεπεία ατυχημάτων. 

Οι αρχές ασφάλειας υποβάλλουν αναφορά για τις 

οικονομικές επιπτώσεις των σοβαρών ατυχημάτων. 

ΤΠΑ είναι η τιμή που αποδίδει η κοινωνία στην πρό¬ 
ληψη μιας απώλειας και ως τέτοια δεν αποτελεί σημείο 
αναφοράς για την αποζημίωση των μερών που ενέχο¬ 
νται σε ατυχήματα. 

6. Δείκτες σχετικοί με την τεχνική ασφάλεια της υπο¬ 
δομής και την εφαρμογή της 

6.1. Ποσοστό των τροχιών με συστήματα προστασίας 
αμαξοστοιχίας (ΤΡ3) σε λειτουργία και ποσοστό συρμο- 
χιλιομέτρων με συστήματα ΤΡ8 επί της αμαξοστοιχίας, 
εφόσον τα συστήματα αυτά παρέχουν: 

- ειδοποίηση, 

- ειδοποίηση και αυτόματη στάση, 

- ειδοποίηση και αυτόματη στάση καθώς και ασυνεχή 
επιτήρηση της ταχύτητας, 

- ειδοποίηση και αυτόματη στάση καθώς και συνεχή 
επιτήρηση της ταχύτητας. 

6.2. Αριθμός ισόπεδων διαβάσεων (συνολικά, ανά χι¬ 
λιόμετρο γραμμής και ανά χιλιόμετρο τροχιάς) 

με βάση τους παρακάτω πέντε τύπους: 

α) παθητική ισόπεδη διάβαση β) ενεργή ισόπεδη δι¬ 
άβαση: 

ί) χειροκίνητη, 

μ) αυτόματη με ειδοποίηση στην πλευρά του χρήστη, 

ϋί) αυτόματη με προστασία στην πλευρά του χρήστη, 

ίν) με προστασία στην πλευρά της σιδηροτροχιάς. 

Προσάρτημα Κοινοί ορισμοί των ΚΔΑ και μέθοδοι υπο¬ 
λογισμού των οικονομικών συνεπειών των ατυχημάτων 

1. Δείκτες σχετικοί με ατυχήματα 

1.1. «Σημαντικό ατύχημα» κάθε ατύχημα στο οποίο ενέ¬ 
χεται τουλάχιστον ένα εν κινήσει σιδηροδρομικό όχημα, 
το οποίο έχει ως αποτέλεσμα τουλάχιστον ένα νεκρό 
ή σοβαρά τραυματισμένο άτομο ή σημαντικές ζημίες 
σε τροχαίο υλικό, στις τροχιές, σε άλλες εγκαταστά¬ 
σεις ή στο περιβάλλον ή εκτεταμένη διαταραχή της 
κυκλοφορίας. Τα ατυχήματα σε συνεργεία, αποθήκες 
και αμαξοστάσια εξαιρούνται. 

1.2. «Σημαντική ζημία σε τροχαίο υλικό, τροχιές, σε άλ¬ 
λες εγκαταστάσεις ή στο περιβάλλον» ζημία ισοδύναμη 
με 150.000 ευρώ ή περισσότερο. 

1.3. «Εκτεταμένη διαταραχή της κυκλοφορίας» ανα¬ 
στολή σιδηροδρομικών δρομολογίων σε κύρια σιδηρο¬ 
δρομική γραμμή επί έξι ώρες ή περισσότερο. 

1.4. «Αμαξοστοιχία» ένα ή περισσότερα σιδηροδρομικά 
οχήματα που έλκονται από μία ή περισσότερες μηχανές 
ή αυτοκινητάμαξες, ή μία αυτοκινητάμαξα που κυκλο¬ 
φορεί μόνη της, με καθορισμένο αριθμό ή συγκεκριμένη 
ονομασία από ένα σταθερό σημείο αφετηρίας σε ένα 
σταθερό σημείο τέρματος. Συμπεριλαμβάνεται η ελα¬ 
φρά μηχανή, δηλαδή μηχανή που κυκλοφορεί μόνη της. 

1.5. «Σύγκρουση αμαξοστοιχίας με σιδηροδρομικό 
όχημα» μετωπική σύγκρουση ή σύγκρουση εμπρόσθιου 
άκρου αμαξοστοιχίας με οπίσθιο άκρο άλλης αμαξο¬ 
στοιχίας ή πλευρική σύγκρουση μέρους αμαξοστοιχίας 
και άλλης αμαξοστοιχίας ή σιδηροδρομικού οχήματος, 
ή τροχαίου υλικού σε ελιγμό. 

1.6. «Σύγκρουση αμαξοστοιχίας με εμπόδια εντός της 
περιμέτρου ελεύθερης διατομής» σύγκρουση μέρους 
αμαξοστοιχίας με αντικείμενα σταθερά ή προσωρινά 
υπάρχοντα στη τροχιά ή κοντά σε αυτήν (εξαιρουμέ- 
νων των ισόπεδων διαβάσεων, εφόσον τα αντικείμενα 
αυτά έχουν απολεσθεί από διερχόμενο όχημα ή χρήστη). 
Συμπεριλαμβάνεται η σύγκρουση με εναέριες γραμμές 
επαφής. 

1.7. «Εκτροχιασμός αμαξοστοιχίας» κάθε περίπτωση 
κατά την οποία τουλάχιστον ένας τροχός αμαξοστοι¬ 
χίας εκτρέπεται από τις σιδηροτροχιές. 


1.8. «Ατύχημα σε ισόπεδη διάβαση» ατύχημα σε ισό¬ 
πεδη διάβαση στο οποίο ενέχονται τουλάχιστον ένα 
σιδηροδρομικό όχημα και ένα ή περισσότερα διερχό- 
μενα οχήματα, άλλοι διερχόμενοι χρήστες όπως πεζοί 
ή άλλα αντικείμενα προσωρινά υπάρχοντα επί ή κοντά 
στην τροχιά, εφόσον έχουν απολεσθεί από διερχόμενο 
όχημα ή χρήστη. 

1.9. «Ατύχημα που προκαλείται σε άτομα από τροχαίο 
υλικό εν κινήσει» ατυχήματα που προκαλούνται σε ένα 
ή περισσότερα άτομα, τα οποία είτε χτυπήθηκαν από 
σιδηροδρομικό όχημα είτε από αντικείμενο προσαρτη- 
μένο στο όχημα ή που αποσπάσθηκε από αυτό. 

Συμπεριλαμβάνονται άτομα που πέφτουν από σιδη¬ 
ροδρομικά οχήματα και άτομα που κτυπιούνται από μη 
καλά στερεωμένα αντικείμενα εντός σιδηροδρομικών 
οχημάτων. 

1.10. «Πυρκαγιά σε τροχαίο υλικό» πυρκαγιά ή έκρηξη 
που σημειώνεται σε σιδηροδρομικό όχημα (και στο φορ¬ 
τίο του) κατά την κυκλοφορία του μεταξύ του σταθμού 
αναχώρησης του και του σταθμού προορισμού του, κατά 
τη στάση του στον σταθμό αναχώρησης ή προορισμού 
ή σε ενδιάμεσες στάσεις, καθώς και στη διάρκεια ανα¬ 
σχηματισμού τους. 

1.11. «Αλλοι τύποι (ατυχήματος)» όλα τα ατυχήματα 
εκτός από τη σύγκρουση αμαξοστοιχίας με σιδηροδρο¬ 
μικό όχημα, τη σύγκρουση αμαξοστοιχίας με εμπόδιο 
εντός της περιμέτρου ελεύθερης διατομής, τον εκτρο- 
χιασμό αμαξοστοιχίας, το ατύχημα σε ισόπεδη διάβαση, 
το ατύχημα που προκαλείται σε άτομα από τροχαίο 
υλικό εν κινήσει και την πυρκαγιά σε τροχαίο υλικό. 

1.12. «Επιβάτης» κάθε άτομο, εκτός από τα μέλη του 
πληρώματος, που ταξιδεύει με σιδηροδρομικό όχημα. 
Στις στατιστικές ατυχημάτων συμπεριλαμβάνονται οι 
επιβάτες που επιχειρούν να επιβιβαστούν/αποβιβαστούν 
σε/από τρένο εν κινήσει. 

1.13. «Υπάλληλος ή εργολήπτης» κάθε πρόσωπο του 
οποίου η απασχόληση συνδέεται με σιδηρόδρομο και 
είναι σε ώρα εργασίας κατά τη στιγμή που σημειώνε¬ 
ται ατύχημα. Συμπεριλαμβάνονται το προσωπικό των 
εργοληπτών, οι αυτοαπασχολούμενοι εργολήπτες, το 
πλήρωμα της αμαξοστοιχίας και τα πρόσωπα που χει¬ 
ρίζονται τροχαίο υλικό και εγκαταστάσεις υποδομής. 

1.14. «Χρήστης ισόπεδης διάβασης» κάθε πρόσωπο που 
χρησιμοποιεί ισόπεδη διάβαση για να διασχίσει σιδη¬ 
ροδρομική γραμμή με οποιοδήποτε μέσο μεταφοράς 
ή πεζή. 

1.15. «Πρόσωπο παρανόμως εισερχόμενο» κάθε πρό¬ 
σωπο του οποίου η παρουσία απαγορεύεται σε σιδη¬ 
ροδρομικές εγκαταστάσεις, εξαιρουμένων των χρηστών 
ισόπεδων διαβάσεων. 

1.16. «Άλλο πρόσωπο που βρίσκεται σε αποβάθρα» κάθε 
πρόσωπο που βρίσκεται σε αποβάθρα και δεν ορίζεται 
ως «επιβάτης», «υπάλληλος ή εργολήπτης», «χρήστης 
ισόπεδης διάβασης», «άλλο πρόσωπο που δεν βρίσκεται 
σε αποβάθρα» ή «πρόσωπο παρανόμως εισερχόμενο». 

1.17. «Άλλο πρόσωπο που δεν βρίσκεται σε αποβά¬ 
θρα» κάθε πρόσωπο που δεν βρίσκεται σε αποβάθρα 
και δεν ορίζεται ως «επιβάτης», «υπάλληλος ή εργολή¬ 
πτης», «χρήστης ισόπεδης διάβασης», «άλλο πρόσωπο 
που βρίσκεται σε αποβάθρα» ή «πρόσωπο παρανόμως 
εισερχόμενο». 

1.18. «Νεκρός» κάθε άτομο που σκοτώνεται ακαριαία ή 
πεθαίνει εντός 30 ημερών λόγω ατυχήματος, εξαιρου- 
μένων των αυτοκτονιών. 



28300 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1.19. «Σοβαρός τραυματίας (σοβαρά τραυματισμένος)» 
κάθε τραυματίας ο οποίος νοσηλεύεται σε νοσοκομείο 
για χρονικό διάστημα άνω των 24 ωρών λόγω ατυχή¬ 
ματος, εξαιρούμενων όσων αποπειρώνται να αυτοκτο- 
νήσουν. 

2. Δείκτες σχετικοί με επικίνδυνα εμπορεύματα 

2.1. «Ατύχημα στο οποίο ενέχεται η μεταφορά επι¬ 
κίνδυνων εμπορευμάτων» ατύχημα ή περιστατικό που 
πρέπει να αναφερθεί σύμφωνα με το άρθρο 1.8.5 των 
κανονισμών ΒΙϋ/ΑΩΒ της Γ1/20655/2897/14.7.2015 κοινής 
υπουργικής απόφασης (ΦΕΚ Β' 1495). 

2.2. «Επικίνδυνα εμπορεύματα» ουσίες και είδη, των 
οποίων η μεταφορά απαγορεύεται από τον ΒΙϋ ή επι¬ 
τρέπεται μόνον υπό τους όρους που ορίζει ο ΒΙΩ. 

3. Δείκτες σχετικοί με αυτοκτονίες 

3.1. «Αυτοκτονία» ενέργεια σκόπιμου αυτοτραυματι- 
σμού που καταλήγει σε θάνατο, όπως καταχωρίζεται 
και ταξινομείται από την αρμόδια εθνική αρχή. 

3.2. «Απόπειρα αυτοκτονίας» ενέργεια σκόπιμου αυτο- 
τραυματισμού που καταλήγει σε σοβαρό τραυματισμό. 

4. Δείκτες σχετικοί με πρόδρομους παράγοντες ατυ¬ 
χημάτων 

4.1. «Σπασμένη σιδηροτροχιά» κάθε σιδηροτροχιά που 
έχει διαχωριστεί σε δύο ή περισσότερα κομμάτια, ή 
κάθε σιδηροτροχιά από την οποία αποσπάται μεταλλικό 
κομμάτι, με αποτέλεσμα τη δημιουργία κενού, μήκους 
άνω των 50 πιπι και βάθους άνω των 10 ιτιπι στην επι¬ 
φάνεια κύλισης. 

4.2. «Παραμόρφωση και απευθυγράμμιση τροχιάς» 
κάθε ελάττωμα που συνδέεται με τη συνέχεια και τη 
γεωμετρία τροχιάς, το οποίο απαιτεί να τεθεί εκτός 
λειτουργίας η τροχιά ή να μειωθεί άμεσα η επιτρεπό¬ 
μενη ταχύτητα. 

4.3. «Αστοχία σηματοδότησης λόγω λανθασμένης έν¬ 
δειξης» κάθε τεχνική αστοχία του συστήματος σημα¬ 
τοδότησης (είτε στην υποδομή είτε στο τροχαίο υλικό), 
η οποία έχει ως αποτέλεσμα τη σηματοδότηση πληρο¬ 
φοριών λιγότερο περιοριστικών από τις απαιτούμενες. 

4.4. «Παραβίαση σηματοδότη κατά τη διέλευση από 
επικίνδυνο σημείο» κάθε περίπτωση που οποιοδήποτε 
μέρος αμαξοστοιχίας υπερβαίνει εγκεκριμένη κίνηση 
της και κινείται πέρα από το επικίνδυνο σημείο. 

4.5. «Παραβίαση σηματοδότη χωρίς διέλευση από 
επικίνδυνο σημείο» κάθε περίπτωση που οποιοδήποτε 
μέρος αμαξοστοιχίας υπερβαίνει εγκεκριμένη κίνηση 
της αλλά δεν κινείται πέρα από το επικίνδυνο σημείο. 

Ως μη εγκεκριμένη κίνηση, όπως αναφέρεται στα ση¬ 
μεία 4.4 και 4.5 ανωτέρω, νοείται η παραβίαση: 

- παρατρόχιου έγχρωμου σήματος ή απαγορευτικού 
σήματος σημαφόρου, ή εντολής 3ΤΟΡ, σε γραμμές στις 
οποίες δεν λειτουργεί σύστημα προστασίας αμαξο¬ 
στοιχίας (ΤΡ3), 

- της λήξης έγκρισης κίνησης σχετικής με την ασφά¬ 
λεια από το σύστημα ΤΡ3, 

- σημείου που κοινοποιήθηκε με προφορική ή γραπτή 
έγκριση, όπως ορίζεται στους κανονισμούς, 

- πινακίδων στάσης (δεν περιλαμβάνονται οι προ¬ 
στατευτικοί προσκρουστήρες) ή σημάτων διά χειρών 
και βραχιόνων. 

Οι περιπτώσεις κατά τις οποίες οχήματα μη συνδεδε- 
μένα με μονάδες έλξης ή αμαξοστοιχίες χωρίς επιτήρη¬ 
ση τίθενται σε κίνηση και παραβιάζουν απαγορευτικό 
σήμα, δεν περιλαμβάνονται. Οι περιπτώσεις κατά τις 


οποίες, για οποιοδήποτε λόγο, το σήμα δεν μετατρέ- 
πεται έγκαιρα σε απαγορευτικό ώστε να είναι σε θέση 
ο μηχανοδηγός να σταματήσει την αμαξοστοιχία πριν 
τον σηματοδότη, δεν περιλαμβάνονται. 

Οι αρχές ασφάλειας μπορούν να αναφέρουν χωριστά 
τους τέσσερις δείκτες της μη εγκεκριμένης κίνησης που 
απαριθμούνται στις περιπτώσεις του παρόντος σημείου 
και υποβάλουν τουλάχιστον μια συγκεντρωτική αναφο¬ 
ρά με τα στοιχεία και για τους τέσσερις δείκτες. 

4.6. «Τροχός χρησιμοποιούμενου τροχαίου υλικού, ο 
οποίος έχει υποστεί ρήξη» ρήξη σε τροχό, η οποία δημι¬ 
ουργεί κίνδυνο ατυχήματος (εκτροχιασμό ή σύγκρουση). 

4.7. «Άξονας χρησιμοποιούμενου τροχαίου υλικού, ο 
οποίος έχει υποστεί ρήξη» ρήξη σε άξονα, η οποία δημι¬ 
ουργεί κίνδυνο ατυχήματος (εκτροχιασμό ή σύγκρουση). 

5. Κοινές μεθοδολογίες υπολογισμού των οικονομικών 
επιπτώσεων των ατυχημάτων 

5.1. Η τιμή πρόληψης απώλειας (ΤΠΑ) συντίθεται από 
τα εξής: 

1. Αυτή καθαυτή την αξία της ασφάλειας: Τιμές Βού¬ 
λησης Πληρωμής (ΤΒΠ) [ννίΙΙίηρηοεε Ιο Ρβγ (\Λ/ΤΡ) ναΐυοε], 
βασιζόμενες σε μελέτες προτίμησης που έχουν πραγμα¬ 
τοποιηθεί στο κράτος μέλος όπου εφαρμόζονται. 

2. Άμεσο και έμμεσο οικονομικό κόστος: τιμές για το 
κόστος εφαρμοζόμενες στο κράτος μέλος, οι οποίες 
συντίθενται από τα εξής: 

- το κόστος περίθαλψης και αποκατάστασης, 

- τα δικαστικά έξοδα, το κόστος για την αστυνομία, 
το κόστος των ιδιωτικών ερευνών της σύγκρουσης, το 
κόστος των υπηρεσιών άμεσης βοήθειας και το διοικη¬ 
τικό κόστος της ασφάλισης, 

- τις απώλειες παραγωγής: αξία των εμπορευμάτων 
και υπηρεσιών για την κοινωνία που θα έπρεπε να έχουν 
παραχθεί από ένα πρόσωπο, εάν δεν είχε συμβεί το 
ατύχημα. 

Κατά τον υπολογισμό του κόστους των απωλειών, οι 
θάνατοι και οι σοβαροί τραυματισμοί υπολογίζονται 
ξεχωριστά (διαφορετικές ΤΠΑ για απώλεια ζωής και 
σοβαρό τραυματισμό). 

5.2. Κοινές αρχές για την εκτίμηση της αξίας της 
ασφάλειας αυτής καθαυτής και του άμεσου/έμμεσου 
οικονομικού κόστους: 

Για την τιμή της ασφάλειας αυτής καθαυτής, η αξιολό¬ 
γηση κατά πόσον είναι ορθές οι διαθέσιμες εκτιμήσεις 
βασίζεται στα εξής: 

- οι εκτιμήσεις πρέπει να συνδέονται με σύστημα 
αποτίμησης της μείωσης του κινδύνου θνησιμότητας 
στις μεταφορές και να ακολουθούν προσέγγιση ΤΒΠ 
σύμφωνα με μεθόδους δεδηλωμένης προτίμησης, 

- το δείγμα των ερωτηθέντων που χρησιμοποιείται 
για τις τιμές πρέπει να είναι αντιπροσωπευτικό του 
αντίστοιχου πληθυσμού. Πιο συγκεκριμένα, το δείγμα 
πρέπει να είναι αντιπροσωπευτικό της ηλικίας/κατα¬ 
νομής εισοδήματος, καθώς και άλλων σχετικών κοινω- 
νικοοικονομικών/δημογραφικών χαρακτηριστικών του 
πληθυσμού, 

- τη μέθοδο εξαγωγής των τιμών ΤΒΠ: η έρευνα πρέ¬ 
πει να σχεδιάζεται κατά τρόπο ώστε οι ερωτήσεις να 
είναι σαφείς/να έχουν νόημα για τους ερωτώμενους. 

Το άμεσο και έμμεσο οικονομικό κόστος εκτιμάται 
με βάση το πραγματικό κόστος που αναλαμβάνει η 
κοινωνία. 

5.3. Ορισμοί 

5.3.1. «Κόστος της ζημίας στο περιβάλλον» το κόστος 
που αναλαμβάνουν οι σιδηροδρομικές επιχειρήσεις και 
οι διαχειριστές υποδομής, το οποίο εκτιμούν με βάση 
την πείρα τους, προκειμένου να αποκατασταθεί η πε¬ 
ριοχή που υπέστη τη ζημία στην κατάσταση της πριν 
το σιδηροδρομικό ατύχημα. 

5.3.2. «Κόστος υλικών ζημιών στο τροχαίο υλικό ή την 
υποδομή» το κόστος της προμήθειας νέου τροχαίου υλι¬ 
κού ή υποδομής, με τις ίδιες λειτουργικές δυνατότητες 
και τεχνικές παραμέτρους πριν υποστούν ανεπανόρθω¬ 
τη ζημιά, και το κόστος αποκατάστασης του τροχαίου 
υλικού ή της υποδομής που μπορεί να επισκευαστεί και 
να επανέλθει στην κατάσταση πριν το σιδηροδρομικό 
ατύχημα, τα οποία εκτιμώνται από τις σιδηροδρομικές 
επιχειρήσεις και τους διαχειριστές υποδομής με βάση 
την πείρα τους. Συμπεριλαμβάνεται επίσης το κόστος 
χρονομίσθωσης τροχαίου υλικού, λόγω έλλειψης τροχαί¬ 
ου υλικού συνεπεία των οχημάτων που υπέστησαν ζημία. 

5.3.3. «Κόστος των καθυστερήσεων συνεπεία ατυχημά¬ 
των» η χρηματική αξία των καθυστερήσεων που υφίστα- 
νται οι χρήστες των σιδηροδρομικών μεταφορών (επιβά¬ 
τες και πελάτες των σιδηροδρομικών εμπορευματικών 
μεταφορών) λόγω ατυχήματος, η οποία υπολογίζεται 
με τον κάτωθι μαθηματικό τύπο: 

νΤ = χρηματική αξία της εξοικονόμησης χρόνου με¬ 
τακίνησης 

Τιμή του χρόνου για έναν επιβάτη αμαξοστοιχίας (ανά 
ώρα) 

νΤ ρ = [Ν/Τ επιβατών που ταξιδεύουν για επαγγελμα¬ 
τικούς σκοπούς]*[μέσο ποσοστό μετακινούμενων ερ¬ 
γαζομένων ανά έτος] + [\/Τ των μετακινούμενων μη 
εργαζομένων]*[μέσο ποσοστό μετακινούμενων μη ερ¬ 
γαζομένων ανά έτος] 

νΤ ρ μετρούμενη σε ευρώ ανά επιβάτη ανά ώρα 

«Επιβάτες που ταξιδεύουν για επαγγελματικούς σκο¬ 
πούς” επιβάτης που ταξιδεύει σε σχέση με τις επαγ¬ 
γελματικές του δραστηριότητες, εξαιρουμένων των 
μετακινήσεων μεταξύ κατοικίας και εργασίας. 

Τιμή του χρόνου για μια εμπορική αμαξοστοιχία (μία 
ώρα) 

νΤΡρ = [\/Τ εμπορευματικών αμαξοστοιχιών]* [(τονοχι- 
λιόμετρα)/(συρμοχιλιόμετρα)] 

νΤρ μετρούμενη σε ευρώ ανά τόνο φορτίου ανά ώρα 

Μέσος όρος τόνων φορτίου που μεταφέρονται σι¬ 
δηροδρομικούς μέσα σε ένα έτος = (τονοχιλιόμετρα)/ 
(συρμοχιλιόμετρα) 

ΟΜ = κόστος 1 λεπτού καθυστέρησης μιας αμαξο¬ 
στοιχίας 

Επιβατικές αμαξοστοιχίες 

ΟΜΡΡ = Κ1*(νΤρ/60)*[(επιβατοχιλιόμετρα)/(συρμοχιλιό- 
μετρα)] 

Μέσος αριθμός επιβατών που μεταφέρονται σιδη¬ 
ροδρομικούς μέσα σε ένα έτος = (επιβατοχιλιόμετρα)/ 
(συρμοχιλιόμετρα) 

Εμπορευματικές αμαξοστοιχίες 

ΟΜρ = Κ2* (νΤρ/60) 

Οι συντελεστές ΚΙ και Κ2 υπεισέρχονται μεταξύ της 
τιμής του χρόνου και της τιμής της καθυστέρησης, σύμ¬ 
φωνα με τις μελέτες δεδηλωμένης προτίμησης, προ¬ 
κειμένου να ληφθεί υπόψη ότι η απώλεια χρόνου λόγω 
των καθυστερήσεων εκλαμβάνεται πολύ πιο αρνητικά 
από τον συνήθη χρόνο μετακίνησης. 


Κόστος των καθυστερήσεων εξαιτίας ατυχήματος = 
ΟΜ ρ *(σε πρώτα λεπτά για καθυστέρηση επιβατικών 
αμαξοστοιχιών) + ΟΜ Ρ *(σε πρώτα λεπτά για καθυστέ¬ 
ρηση εμπορευματικών αμαξοστοιχιών) 

Πεδίο εφαρμογής του μοντέλου 

Το κόστος των καθυστερήσεων υπολογίζεται για τα 
σημαντικά ατυχήματα, ως εξής: 

- πραγματικός χρόνος καθυστέρησης στις σιδηρο¬ 
δρομικές γραμμές όπου συνέβη το ατύχημα, 

όπως αυτή μετράται στον τερματικό σταθμό 

- πραγματικός χρόνος καθυστέρησης ή, εφόσον δεν 
είναι δυνατόν, εκτιμώμενος χρόνος καθυστέρησης σε 
άλλες θίγόμενες γραμμές. 

6. Δείκτες σχετικοί με την τεχνική ασφάλεια της υπο¬ 
δομής και την εφαρμογή της 10 

6.1. «Σύστημα προστασίας αμαξοστοιχίας (ΤΡ8)» ένα 
σύστημα που βοηθά την ενίσχυση της υπακοής στα 
σήματα και στους περιορισμούς ταχύτητας. 

6.2. «Συστήματα επί του οχήματος» συστήματα που 
παρέχουν βοήθεια στον μηχανοδηγό ώστε να παρατηρεί 
την παρατρόχια σηματοδότηση και τη σηματοδότηση 
θαλάμου οδήγησης και, κατά συνέπεια, την προστασία 
σε επικίνδυνα σημεία και την επιβολή ορίων ταχύτητας. 
Τα συστήματα ΤΡ8 επί της αμαξοστοιχίας περιγράφο- 
νται ως εξής: 

α) Προειδοποίηση, παρέχοντας αυτόματη προειδοποί¬ 
ηση του μηχανοδηγού. 

β) Προειδοποίηση και αυτόματη στάση, παρέχοντας 
αυτόματη προειδοποίηση του μηχανοδηγού και αυτόμα¬ 
τη ακινητοποίηση κατά τη διέλευση από απαγορευτικό 
σήμα. 

γ) Προειδοποίηση και αυτόματη στάση καθώς και 
ασυνεχής επιτήρηση της ταχύτητας, με την παροχή 
προστασίας σε επικίνδυνα σημεία όπου «ασυνεχής επι¬ 
τήρηση της ταχύτητας» σημαίνει επιτήρηση της ταχύ¬ 
τητας σε ορισμένες θέσεις (ενέδρες ταχύτητας) κατά 
την προσέγγιση ενός σήματος. 

δ) Προειδοποίηση και αυτόματη στάση καθώς και συ¬ 
νεχής επιτήρηση της ταχύτητας, με την παροχή προ¬ 
στασίας σε επικίνδυνα σημεία και συνεχή επιτήρηση 
των ορίων ταχύτητας της σιδηροδρομικής γραμμής, 
όπου «συνεχής επιτήρηση της ταχύτητας» σημαίνει συ¬ 
νεχής ένδειξη και επιβολή της μέγιστης επιτρεπόμενης 
ταχύτητας-στόχου για όλα τα τμήματα της γραμμής. 

Ο τύπος δ) θεωρείται σύστημα Αυτόματης Προστα¬ 
σίας Αμαξοστοιχιών (ΑΠΑ). 

6.3. «Ισόπεδη διάβαση» κάθε ισόπεδη διασταύρωση 
οδού ή διόδου και σιδηροδρομικής γραμμής, αναγνω¬ 
ρισμένη από τον διαχειριστή υποδομής και ανοικτή στο 
κοινό ή σε ιδιώτες χρήστες. Οι δίοδοι που συνδέουν 
αποβάθρες σε σιδηροδρομικούς σταθμούς εξαιρούνται, 
καθώς και οι διαβάσεις άνωθεν τροχιών για την απο¬ 
κλειστική διέλευση υπαλλήλων. 

6.4. «Οδός» για τους σκοπούς των στατιστικών στοι¬ 
χείων που αφορούν τα σιδηροδρομικά ατυχήματα, κάθε 
δημόσια ή ιδιωτική οδός ή εθνική οδός, συμπεριλαμβα¬ 
νομένων των παρακείμενων πεζοδρόμων και ποδηλα¬ 
τολωρίδων. 

6.5. «Δίοδος» κάθε δρόμος, πλην της οδού, για τη δι¬ 
έλευση ανθρώπων, ζώων, οχημάτων ή μηχανημάτων. 

6.6. «Παθητική ισόπεδη διάβαση» ισόπεδη διάβαση χω¬ 
ρίς ενεργοποίηση κάποιου συστήματος προστασίας ή 
ειδοποίησης όταν δεν είναι ασφαλής η διάβαση χρήστη. 

6.7. «Ενεργή ισόπεδη διάβαση» ισόπεδη διασταύρωση, 
στην οποία οι διερχόμενοι χρήστες προστατεύονται από 
την προσέγγιση αμαξοστοιχίας ή ειδοποιούνται σχετικά 
με την ενεργοποίηση μέσων, εφόσον η διέλευση του 
χρήστη δεν είναι ασφαλής. 

- Προστασία χρήστη με φυσικά μέσα, κυρίως: 

- ημιδρύφακτα ή πλήρη δρύφακτα, 

- θύρες. 

- Προειδοποίηση με τη χρήση σταθερού εξοπλισμού 
σε ισόπεδες διαβάσεις: 

- ορατά μέσα: φώτα, 

- ηχητικά μέσα: κώδωνες, σειρήνες, κλάξον κ,λπ., 

Οι ενεργές ισόπεδες διαβάσεις κατατάσσονται ως 
εξής: 

α) Χειροκίνητη: ισόπεδη διάβαση, στην οποία η προ¬ 
στασία στην πλευρά του χρήστη ή η ειδοποίηση ενερ¬ 
γοποιείται χειροκίνητα από σιδηροδρομικό υπάλληλο. 

β) Αυτόματη με ειδοποίηση στην πλευρά του χρήστη: 
ισόπεδη διάβαση, στην οποία η ειδοποίηση στην πλευρά 
του χρήστη ενεργοποιείται από την αμαξοστοιχία που 
προσεγγίζει. 

γ) Αυτόματη με προστασία στην πλευρά του χρήστη: 
ισόπεδη διάβαση, στην οποία η προστασία στην πλευρά 
του χρήστη ενεργοποιείται από την αμαξοστοιχία που 
προσεγγίζει. Αυτό περιλαμβάνει ισόπεδη διάβαση με 
προστασία στην πλευρά του χρήστη και ειδοποίηση 
στην πλευρά του χρήστη. 

δ) Προστασία στην πλευρά της σιδηροτροχιάς: ισό¬ 
πεδη διάβαση, στην οποία ένα σήμα ή άλλο σύστη¬ 
μα προστασίας αμαξοστοιχίας επιτρέπει τη διέλευση 
αμαξοστοιχίας μόνον εφόσον η ισόπεδη διάβαση είναι 
πλήρως προστατευμένη στην πλευρά του χρήστη και 
εφόσον δεν υπάρχει παρείσφρηση. 

7. Ορισμοί των μονάδων μέτρησης 

7.1. «Συρμοχιλιόμετρο» μονάδα μέτρησης που αντιπρο¬ 
σωπεύει τη μετακίνηση μιας αμαξοστοιχίας σε απόστα¬ 
ση ενός χιλιομέτρου. Η απόσταση που χρησιμοποιείται 
είναι, ει δυνατόν, η πραγματικά διανυθείσα απόσταση, 
ειδάλλως χρησιμοποιείται η κανονική απόσταση δικτύου 
μεταξύ των τόπων αναχώρησης και προορισμού. Λαμ- 
βάνεται υπόψη μόνο η απόσταση που διανύεται στην 
εθνική επικράτεια του δηλούντος κράτους. 

7.2. «Επιβατοχιλιόμετρο» μονάδα μέτρησης που αντι¬ 
προσωπεύει τη σιδηροδρομική μεταφορά ενός επιβάτη 
σε απόσταση ενός χιλιομέτρου. Λαμβάνεται υπόψη μόνο 
η απόσταση που διανύεται στην εθνική επικράτεια του 
δηλούντος κράτους. 

7.3. «Γραμμοχιλιόμετρο» το μήκος του σιδηροδρομικού 
δικτύου στα κράτη μέλη σε χιλιόμετρα, του οποίου η 
έκταση καθορίζεται στο άρθρο 2. Για σιδηροδρομικές 
γραμμές πολλαπλής τροχιάς, 

λαμβάνεται υπόψη μόνον η απόσταση μεταξύ των τό¬ 
πων αναχώρησης και προορισμού. 

7.4. «Τροχιοχιλιόμετρο» το μήκος του σιδηροδρομικού 
δικτύου στα κράτη μέλη σε χιλιόμετρα, του οποίου η 
έκταση καθορίζεται στο άρθρο 2. Λαμβάνεται υπόψη 
κάθε τροχιά των σιδηροδρομικών γραμμών πολλαπλής 
τροχιάς. 

Αρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2015 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΤΟΥΡΙΣΜΟΥ ΚΑΙ ΔΙΚΤΥΩΝ 

ΓΕΩΡΓΙΟΣ ΣΤΑΘΑΚΗΣ ΧΡΗΣΤΟΣ ΣΠΙΡΤΖΗΣ 

-♦- 

Αριθμ. 54880/3255 (2) 

Καθορισμός υπέρβασης του ανώτατου ορίου επιτρε¬ 
πόμενων ημερών κίνησης εκτός έδρας του μοναδι¬ 
κού υπαλλήλου του κλάδου ΔΕ Οδηγών που υπη¬ 
ρετεί στην ΠΕ Γρεβενών, διότι καλύπτει πάγιες και 
διαρκείς ανάγκες του Γ ραφείου Αντιπεριφερειάρχη 
(συμμετοχή του Αντιπεριφερειάρχη σε περιφερειακά 
συμβούλια, επιτροπές, συναντήσεις και εκδηλώσεις 
εθνικού, πολιτιστικού και κοινωνικού χαρακτήρα) και 
διαρκείς υπηρεσιακές ανάγκες των Διευθύνσεων και 
Ανεξάρτητων Τμημάτων της Π.Ε. Γρεβενών. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα-Καλλικράτης» (ΦΕΚ 87/ 
Τ.Α77-6-2010). 

2. Τις διατάξεις του Π.δ. 141/2010 «Οργανισμός της Απο¬ 
κεντρωμένης Διοίκησης Ηπείρου-Δυτικής Μακεδονίας» 
(ΦΕΚ 234/Τ.Α727-12-2010). 

3. Τις διατάξεις του Ν.2685/1999 (ΦΕΚ Α' 35) «Κάλυψη 
δαπανών μετακινούμενων υπαλλήλων εντός και εκτός 
Επικράτειας και άλλες διατάξεις». 

4. Τις διατάξεις του άρθρου 9 του Ν.3833/2010 (ΦΕΚ 40/ 
τ.Α'/15-3-2010) «Προστασία της Εθνικής Οικονομίας-Επεί- 
γοντα μέτρα για την αντιμετώπιση της δημοσιονομικής 
κρίσης». 

5. Τις διατάξεις του Ν.2738/1999 (ΦΕΚ Α' 180) «Συλ¬ 
λογικές διαπραγματεύσεις στην Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» και ιδιαίτερα το άρθρο 25 που με 
την παράγραφο 6 αυτού ορίζεται ότι αντί των κοινών 
υπουργικών αποφάσεων της παραγράφου 3 του άρθρου 
2 του Ν.2685/1999 εκδίδεται αντίστοιχη απόφαση του 
αρμόδιου Γ ενικού Γ ραμματέα Περιφέρειας (νυν Αποκε¬ 
ντρωμένης Διοίκησης, προκειμένου για υπαλλήλους που 
υπηρετούν στις Περιφέρειες και στους Δήμους. 

6. Την υπ’ αριθμ. 9949/7020/10-3-2015 (ΦΕΚ 452/τ.Β'/ 
24-3-2015) απόφαση του Γενικού Γραμματέα Αποκε¬ 
ντρωμένης Διοίκησης Ηπείρου-Δυτικής Μακεδονίας, 
περί καθορισμού ανώτατου ορίου επιτρεπόμενων ημε¬ 
ρών κίνησης εκτός έδρας υπαλλήλων Περιφέρειας Δυ¬ 
τικής Μακεδονίας. 

7. Τις διατάξεις του άρθρου 56 του Ν. 4257/2014 (ΦΕΚ 93/ 
τ.Α'/14-4-2014) «Επείγουσες ρυθμίσεις αρμοδιότητας 
Υπουργείου Εσωτερικών», σύμφωνα με τις οποίες ο αρ¬ 
χαιότερος Γ ενικός Διευθυντής ασκεί τα καθήκοντα του 
Γ ενικού Γ ραμματέα σε περίπτωση που η θέση είναι κενή. 

8. Την Πράξη 4 του Υπουργικού Συμβουλίου της 
6.2.2015 (ΦΕΚ/Α'/6.2.2015) με την οποία έγινε αποδεκτή 

η επιστολή παραίτησης της Γενικής Γραμματέως της 
Αποκεντρωμένης Διοίκησης Ηπείρου-Δυτ. Μακεδονίας. 

9. Το υπ’ αριθμ. 130806/3211/23-10-2015 έγγραφο του 
τμήματος Προσωπικού της ΠΕ Γρεβενών με το οποίο 
ζητείται η υπέρβαση του ανώτατου ορίου επιτρεπό¬ 
μενων ημερών κίνησης εκτός έδρας για τον μοναδικό 
υπάλληλο του κλάδου ΔΕ Οδηγών που υπηρετεί στην 
Π.Ε. Γρεβενών, διότι καλύπτει πάγιες και διαρκείς ανά¬ 
γκες του Γ ραφείου Αντιπεριφερειάρχη (συμμετοχή του 
Αντιπεριφερειάρχη σε περιφερειακά συμβούλια, επιτρο¬ 
πές, συναντήσεις και εκδηλώσεις εθνικού, πολιτιστικού 
και κοινωνικού χαρακτήρα) και διαρκείς υπηρεσιακές 
ανάγκες των Διευθύνσεων και Ανεξάρτητων Τμημάτων 
της Π.Ε. Γ ρεβενών ήτοι: 

• μεταφορά μηχανικών όλων των κατηγοριών, για την 
παρακολούθηση της πορείας εκτέλεσης των έργων, των 
δυσχερειών που συνεχώς ανακύπτουν από την πρόοδο 
αυτών και των προβλημάτων που παρουσιάζει το ορεινό 
οδικό δίκτυο του νομού κατά τους χειμερινούς μήνες 
από κατολισθήσεις, πλημμύρες, χιονοπτώσεις, 

• μεταφορά γεωπόνων σε περιπτώσεις εκτάκτων γε¬ 
γονότων για αποτίμηση ζημιών, κατάρτιση προγραμμά¬ 
των αποκατάστασης 

• και μεταφορά κτηνιάτρων που μετακινούνται καθ’ 
όλη τη διάρκεια του έτους διότι οι επιζωοτίες δεν έχουν 
συγκεκριμένο χρόνο εμφάνισης και η αντίδραση του 
τμήματος Κτηνιατρικής θα πρέπει να είναι άμεση. 

10. Η υπ’ αριθμ. 130804/3210/23-10-2015 βεβαίωση πί¬ 
στωσης της Διεύθυνσης Διοικητικού-Οικονομικού της 


Περιφερειακής Ενότητας Γ ρεβενών της Περιφέρειας 
Δυτικής Μακεδονίας περί βεβαίωσης ύπαρξης των απαι- 
τούμενων πιστώσεων για την κάλυψη δαπάνης που θα 
προκληθεί, αποφασίζουμε: 

Καθορίζουμε την υπέρβαση του ανώτατου ορίου ημε¬ 
ρών κίνησης εκτός έδρας για το έτος 2015 για τον μο¬ 
ναδικό υπάλληλο του κλάδου ΔΕ Οδηγών που υπηρετεί 
στην Π.Ε. Γ ρεβενών: 


Διεύθυνση 

Κλάδος 

Ειδικότητα/ 

Αριθμός 

Υπαλλή¬ 

λων 

Υπέρβαση 

ανώτατου 

ορίου 

ΜΕΤΑΦΟΡΩΝ 

ΚΑΙ 

ΕΠΙΚΟΙΝΩΝΙΩΝ 

ΔΕ ΟΔΗΓΩΝ 
(ΙΔΑΧ) 

1 

20 


Η δαπάνη που θα απαιτηθεί από την εφαρμογή της 
απόφασης μας ανέρχεται στο ποσό των 300,00€ για την 
κάλυψη δαπανών μετακίνησης στο εσωτερικό μόνιμου 
προσωπικού (μόνιμο -ΙΔΑΧ) για το έτος 2015 και θα 
βαρύνει τον Κ.Α.Ε 072/0711 του οικείου προϋπολογισμού 
της Περιφέρειας Δυτικής Μακεδονίας (Π.Ε. Γ ρεβενών). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 6 Νοεμβρίου 2015 

Ο Ασκών καθήκοντα Γ ενικού Γ ραμματέας 
Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 








28304 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΐΙ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0202497 19 1 1 1 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































